নিকলী সদর ইউনিয়নের বড়পুকুরপাড়ের আনফর আলী (আদমদি) (৯৫) এবং তাঁর স্ত্রী সরলা বেগম (৯০) শনিবার (৭ এপ্রিল) নিজ বাড়িতে ইন্তেকাল করেছেন। ইন্নালিল্লাহি ওয়াইন্না ইলাইহি রাজিউন। শতবর্ষী (আনুমানিক) আনফর আলী শনিবার (৭ এপ্রিল) সকাল সাড়ে ১০টায় নিকলী সদর ইউনিয়নের নিজ বাড়িতে ইন্তেকাল করেন। তার মৃত্যুর ২-৩ ঘণ্টার ব্যবধানে স্ত্রী সরলা বেগমও মৃত্যুর কোলে ঢলে পড়েন। দু’জনই দীর্ঘদিন যাবত বার্ধক্যজনিত নানা সমস্যায় ভুগছিলেন।